הגנה מרחבית בגובה רב

מיזם הגנה מרחבית בגובה רב (באנגלית: Terminal High Altitude Area Defense, או בקיצור THAAD) היא מערכת מכ"ם וסוללות טילי יירוט טילים, פרויקט אמריקני המגלם מערכת ליירוט טילים בליסטיים לטווח קצר ובינוני, תוך שימוש בגישת פגע והשמד. הטיל אינו נושא ראש קרב אלא מסתמך על אנרגיה קינטית הנוצרת כתוצאה מההתנגשות בין המיירט למטרה. THAAD תוכנן כנגד טילי סקאד ודומיו ואין ביכולתו ליירט טילים בין-יבשתיים. מערכת THAAD תוכננה ונבנתה על ידי לוקהיד מרטין. בין קבלני המשנה היו ריית'יאון וחברת בואינג. הפיתוח של המערכת תוקצב במעל 700 מיליון דולר בשנת 2004. פריסה מלאה של המערכת צפויה לעלות עשרות מיליארדי דולרים. הפריסה של THAAD תוכננה במקור לשנת 2012 אבל היא הוקדמה לשנת 2009. מכ"ם המערכת מאפשר גילוי טילים ומטוסים מכל הסוגים ומעקב אחריהם במרחק העולה על 2,000 ק"מ, ומאפשר להתריע על איום, 13 עד 15 דקות לפני פגיעה. מערכת המכ"ם יכולה לבצע "רכישת מטרה" בטווח של עד 1,000 ק"מ ומאפשרת שיגור טיל מיירט למרחק של 200 ק"מ ובגובה של עד 150 ק"מ. הרעיון של THAAD הוצג בשנת 1987. בשנת 1992, בחר צבא ארצות הברית בלוקהיד מרטין כקבלן ראשי לפיתוח THAAD. ניסוי התעופה הראשון של THAAD התבצע בשנת 1995. כל ניסויי התעופה בשלב ההדגמה והתיקוף התבצעו במטווח הטילים וייט סנדס. ששת ניסיונות היירוט הראשונים כשלו. רק בשנת 1999 התבצעו היירוטים המוצלחים הראשונים כנגד טילי הרה. ביוני 2000 זכתה לוקהיד בחוזה פיתוח וייצור של המערכת כמערכת אש טקטית ניידת עבור הצבא. הניסויים חודשו בשנת 2006 במטווח הטילים של וייט סאנדס ולאחר מכן עברו הניסויים למטווח הטילים באוקיינוס השקט. טיל THAAD משמיד טילים בהתנגשות תוך שימוש בטכנולוגיית פגע והשמד. הדבר דומה לטיל הפטריוט בגרסת ה-PAC-3. בניגוד ל-THAAD, הפטריוט כולל ראש קרב מתפוצץ. לטילי THAAD טווח מוערך של 200 קילומטרים וגובה מוערך של 150 קילומטרים. הטילים מיוצרים באלבמה במתקן של לוקהיד מרטין. במתקן מבוצעת אינטגרציה, הרכבה ובדיקה של הטילים. מכ"ם ה-THAAD פועל בתחום תדר-X ונבנה על ידי חברת ריית'יאון. זהו מכ"ם ה-X-Band הקרקעי/נישא באוויר הגדול ביותר בעולם. ה-FBX-T הוא גרסה של המכ"ם שנועדה לאפשר הגנה מפני טילים בליסטיים בין־יבשתיים. במאי 2008 הפעיל צבא ארצות הברית את הסוללה המבצעית הראשונה כחלק מפיקוד ההגנה מפני טילים. לסוללה 24 מיירטים, 3 משגרי THAAD, מרכז בקרת אש ומכ"ם. פריסה מלאה החלה בשנת 2009. לפי דיווח העדכני לאוקטובר 2018, ארצות הברית הצטיידה כבר בשבע סוללות, סופקו 300 מיירטים מהתעשייה לצבא ארצות הברית והמערכת פרוסה מבצעית באי גואם ובדרום קוריאה. החל מיוני 2009 נפרסה סוללה מבצעית בהוואי אל מול איום אפשרי על האיים. באפריל 2013, ארצות הברית פרסמה כוונה לפרוס סוללה באי גואם. בסוף שנת 2008, הוצב בבסיס נבטים בישראל, מכ"ם של THAAD מסוג FBX-T, המופעל בטכנולוגיית X-Band radar (אנ'). בתחילת 2010, הועברה מערכת המכ"ם לבסיס נפרד בסמוך להר קרן. הבסיס (המכונה "אתר 512") נמצא בשימוש ובפיקוח אמריקני והוא אסור לגישה לזרים. במרץ 2019 נפרסה המערכת לראשונה בישראל, בדרום המדינה, במסגרת תרגיל שבו השתתפו יותר מ-200 חיילים אמריקאים, רכזי בקרים ומכ"מים ובעלי תפקידים נוספים מצבא ארצות הברית ומצה"ל. התרגיל הובל על ידי פיקוד הכוחות האמריקאים באירופה (EUCOM). באפריל 2019 פורסם כי התרגיל עבר בהצלחה. בנובמבר 2023 דיווח האתר "אינטליג'נס אונליין" (צר') כי בעקבות מעורבות החות'ים במלחמת חרבות ברזל, נפרסה המערכת בבסיס הר קרן שבנגב. ב-12 באוקטובר 2024, במהלך מלחמת חרבות ברזל, פורסם כי ארצות הברית תשלח אל ישראל סוללות טילי THAAD לפריסה מבצעית באופן מיידי, אותן יפעילו חיילים אמריקאים, כהכנה לתגובה איראנית שצפויה להתרחש לאחר תקיפה ישראלית באיראן, כתגובה למתקפה האיראנית השנייה על ישראל. איחוד האמירויות חתמה על חוזה לרכישת מערכת הטילים ב-25 בדצמבר 2011. ב-17 בינואר 2022 מערכת ה-THAAD ביצעה את היירוט המבצעי הראשון שלה כשיירטה טיל בליסטי ששיגרו מורדים חות'ים לעבר איחוד האמירויות. לפי פרסומים אמריקאיים, גם בטורקיה מוצב מכ"ם THAAD. לפי דיווחים שונים, עומאן חתמה על חוזה הצטיידות במערכת במאי 2013. ב-2018 פורסם כי סעודיה חתמה על הסכם לרכישת 44 מערכות שנועדו להגן עליה מפני התקפה איראנית, כאשר התשלום שסעודיה תשלם עבור המערכות הוא 15 מיליארד דולר. קלע דוד – טיל נגד טילים בליסטיים לטווח קצר שפותח בישראל חץ 2 ו-3 – טילים נגד טילים בליסטיים לטווח ארוך שפותחו בישראל מדיה וקבצים בנושא הגנה מרחבית בגובה רב בוויקישיתוף THAAD – Combat-Proven Integrated Air and Missile Defense – עמוד המוצר, באתר לוקהיד מרטין (באנגלית) THAAD Theatre High Altitude Area Defense – Missile System – דף הפרויקט, באתר Army Technology,‏ 27 ביולי 2020 (באנגלית) MDA THAAD page, באתר "הסוכנות להגנה מפני טילים". מאורכב בארכיון האינטרנט (באנגלית) Lockheed Martin THAAD – היסטוריה של הפרויקט, באתר Designation-Systems (באנגלית) רון בן ישי, המכ"ם הגנתי - המסר מרתיע, באתר ynet, 28 בספטמבר 2008 מכ"ם לאיתור טילים אירניים הגיע לישראל, באתר וואלה, 28 בספטמבר 2008 נעילה על מטרה ומעקב אחריה לצורך יירוט. המערכת המלאה כוללת את מערכת המכ"ם וסוללות טילי יירוט. לאחר סיום התרגיל, הוחזרו סוללות הטילים לארצות הברית. מערכת המכ"ם פרוסה בארץ החל משנת 2008, כפי שצוין לעיל. ראו מקורות בהערות השוליים. "Pentagon To Accelerate THAAD Deployment", Jeremy Singer, Space News, September 4 2006 רון בן ישי, המכ"ם הגנתי - המסר מרתיע, באתר ynet, 28 בספטמבר 2008 THAAD Theatre High Altitude Area Defense – Missile System (דף הפרויקט), Army Technology, 27 July 2020 (באנגלית) "MDA's new THAAD success", Martin Sieff, UPI, April 6, 2007 "Army, Navy and Air Force shoot down test missile", Tom Finnegan, Honolulu Star-Bulletin, Friday, April 6, 2007 Press Release by Lockheed Martin on Newswires 31st successful “hit to kill” intercept in 39 tests THAAD shoots down missile from C-17 The Associated Press, June 27, 2008 "First Battery of THAAD Weapon System Activated at Fort Bliss", Lockheed Martin, newsblaze., May 28 2008 "First Battery of THAAD Weapon System Activated at Fort Bliss", Press Release, Lockheed Martin Official Website, May 28 2008 כתבה ב-Space Daily גורמי ביטחון: המכ"ם האמריקני יחשוף סודות צבאיים, בעיתון מקור ראשון, בארכיון nrg‏, 3 באוקטובר 2008 תחנת המכ"ם האמריקני המתקדם נגד טילים איראניים הועברה מנבטים לבסיס עצמאי אמריקני הממוקם על הר קרן בנגב, באתר תיק דבקה, 7 במרץ 2010 שלושה אמריקאים בקרון באירופה יגנו על ישראל מהטילים של איראן, באתר "הארץ", מאורכב בארכיון האינטרנט הצד השלילי של הצבת מערכת מכ"ם ה X-band האמריקאי בישראל, דיון באתר "פרש", החל מ-24 באוגוסט 2008 Site 512, a US military bubble in Israel's Negev desert, אינטליג'נס אונליין (נדרש רישום חינם לאתר),‎ 22 November 2023 איתי בלומנטל, לראשונה: מערכת ההגנה האמריקנית THAAD הוצבה בישראל, באתר ynet, 4 במרץ 2019 איתמר אייכנר, באופן מיידי: ארה"ב תעביר לישראל סוללה ליירוט טילים בליסטיים, באתר ynet, 12 באוקטובר 2024 ניר דבורי ואוהד חמו, ‏פרסום ראשון: ישראל תקבל מארה"ב סוללות ליירוט טילים בליסטיים, באתר ‏מאקו‏, 12 באוקטובר 2024 הפנטגון אישר: ארה"ב תחמש את ישראל בסוללת מערכת ההגנה האווירית THAAD | ישראל היום, באתר www.israelhayom.co.il, ‏2024-10-13 "U.S., UAE reach deal for missile-defense system", CNN,‏ December 30, 2011 Judson, Jen; Gould, Joe (2022-01-21). "THAAD, in first operational use, destroys midrange ballistic missile in Houthi attack". Defense News (באנגלית). נבדק ב-2022-01-21. "U.S. Maintains Full Control of Turkish-Based Radar" Defense Update, ‏Jan. 30, 2012 Sultanate of Oman to buy the air defense missile system THAAD from United States, Army Recognition, 27 May 2013 (באנגלית) רויטרס, ‏סעודיה תרכוש מארה"ב מערכת הגנה מפני טילים, באתר מעריב אונליין, 29 בנובמבר 2018